ช๊อป 25 หุ้นถูกรับปีไก่ทอง ชู P/E-P/BV ต่ำกว่า 1 เท่า
ช่วงนี้ลุ้นดัชนีจะปรับตัวยืนเหนือระดับ 1,600 จุด ได้หรือไม่นั้นยังต้องติดตาม อีกทั้งยังมีปัจจัยที่ต้องติดตามคือ ตัวเลขการขยายตัวทางเศรษฐกิจของสหรัฐฯ (GDP) ในไตรมาส 4/59 และนโยบายการลงทุนของสหรัฐฯ รวมถึงแผนการลงทุนโครงสร้างพื้นฐานของไทย อีกทั้งการทยอยประกาศผลประกอบการของบริษัทจดทะเบียนไทย นอกจากนี้ Outlook ในปี 60 ที่จะเป็นตัวกำหนดทิศทางการลงทุน และส่งผลให้ SET เดินหน้าต่อไปได้
27 ม.ค. 2560

ช๊อป 25 หุ้นถูกรับปีไก่ทอง ชู P/E-P/BV ต่ำกว่า 1 เท่า นำโดย PRIN, MIDA, FNS, PF, ICC, MK, UOBKH, ZMICO, SVOA, CCET, CITY, MJD, TWZ, ESTAR, LALIN, AH, FSS, BBL, TNPC, PL, SAMCO, BSBM, KTB, MILL และ TCAP
ช่วงนี้ลุ้นดัชนีจะปรับตัวยืนเหนือระดับ 1,600 จุด ได้หรือไม่นั้นยังต้องติดตาม อีกทั้งยังมีปัจจัยที่ต้องติดตามคือ ตัวเลขการขยายตัวทางเศรษฐกิจของสหรัฐฯ (GDP) ในไตรมาส 4/59 และนโยบายการลงทุนของสหรัฐฯ รวมถึงแผนการลงทุนโครงสร้างพื้นฐานของไทย อีกทั้งการทยอยประกาศผลประกอบการของบริษัทจดทะเบียนไทย นอกจากนี้ Outlook ในปี 60 ที่จะเป็นตัวกำหนดทิศทางการลงทุน และส่งผลให้ SET เดินหน้าต่อไปได้
อย่างไรก็ตามแม้ภาวะตลาดฯยังเป็นขาขึ้น แต่มีหุ้นบางตัวที่ราคายังไม่ขยับขึ้นตามดัชนี และดูเหมือนว่าราคายังต่ำกว่าฟื้นฐานความเป็นจริงหลายตัว ดังนั้น  “ข่าวหุ้นธุรกิจออนไลน์” จึงได้ทำการสำรวจหุ้นที่ปรับตัวลงแรงและต่ำกว่า P/E  Ratio(อัตราส่วนราคาหุ้นต่อกำไรต่อหุ้น) โดยเทียบจากตลาดหลักทรัพย์ซึ่งอยู่ที่ระดับ  19.16 เท่า ณ วันที่ 25 ม.ค.60
อีกทั้ง P/BV (Price/Book Value) ไม่เกิน 1 เท่า ณ วันที่ 25 ม.ค.60 ขณะเดียวกันราคาหุ้นต่ำกว่ามูลค่าหุ้นตามบัญชีต่อหุ้น มาให้นักลงทุนได้เลือกลงทุน โดยหุ้นที่เข้ามาติดในเกณฑ์ดังกล่าวมีทั้งหมด 25 ตัว ตามตารางที่นำมาประกอบดังนี้
สำหรับค่า P/BV (Price/Book Value) ตัวเลขมาตรฐานที่มักจะใช้เป็นฐานก็คือ 1 เท่า หากสามารถซื้อหุ้นที่มีค่า P/BV น้อยกว่า 1 ได้ก็หมายความว่าเราสามารถซื้อหุ้นได้ในราคาต่ำกว่ามูลค่าทางบัญชีของบริษัท)อนึ่งโดยทั่วไปหุ้นที่มี P/E ratio สูงหมายถึงว่าเรายอมจ่ายแพงกว่าเพื่อซื้อหุ้นตัวนี้เมื่อเปรียบเทียบกับหุ้นอีกตัวนึงที่มี P/E ต่ำกว่า ดังนั้นหลายคนมักจะบอกว่า หุ้นที่มี P/E ratio สูงๆ คือหุ้นที่แพง และหุ้นที่มี P/E ratio ต่ำๆ คือหุ้นที่ถูก ดังนั้น การซื้อหุ้นที่มีราคาถูก น่าจะมีโอกาสกำไรมากกว่าซื้อหุ้นที่แพง
 
*ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน